John Hodge

John Hodge (* 1964 in Glasgow, Schottland) is en britischen Dreihbookschriever un Dokter.

 Leven 
Hodge is as en Nakamen vun ein Familie vun Dokters in Glasgow boren un opwossen. He hett toeerst de Tradischoon wietermaakt un studeer in de Johren 1982 bit 1987 Medizin an de University of Edinburgh. He hett dorna enige Johren in Edinburgh as Dokter arbeidt. Nadem he dor 1990 op en Filmfestival den Filmproduzent Andrew Macdonald drapen het, füng he dormit an, Dreihböker to schrieven. 1993 is he denn ümtogen na London, wo he ok as Dokter arbeidt hett aver ok wieter Dreihböker schreven hett, ünner annern för Trainspotting. Sien Dreihböker sünd to’n gröttsten Deel vun Danny Boyle ümsett worrn, de för Trainspotting ok en poor Utteken kregen hett.

 Filmografie 
 Johr Titel 1994 Shallow Gravedt.: Kleine Morde unter Freunden 1996 Trainspottingdt.: Trainspotting – Neue Helden 1997 A Life Less Ordinarydt.: Lebe lieber ungewöhnlich 2000 The Beach 2002 The Final Curtaindt.: Bis zum letzten Vorhang 2007 The Seeker: The Dark Is Risingdt.: Wintersonnenwende – Die Jagd nach den sechs Zeichen des Lichts 2012 The Sweeneydt.: The Crime 2013 Trancedt.: Trance – Gefährliche Erinnerung

 Utteken 
John Hodge hett för sien Warken dree Filmpriesen kregen. Wietere veer Nomineeren weern em todacht, dorünner ok för den Oscar in de Kategorie Best Dreihbook na Vörlaag för den Film Trainspotting. Wunnen hett he:
 1996: den BAFTA Film Award in de Kategorie Best Dreihbook för Trainspotting.
 1997: den BAFTA Scotland Award in de Kategorie Best Speelfilm för Trainspotting.
 1997: den Evening Standard British Film Awards in de Kategorie Best Dreihbook för Trainspotting.

 Weblenken 

Kategorie:Dreihbookschriever
Kategorie:Börger von Grootbritannien
Kategorie:Schottland
Kategorie:Mann
Kategorie:Engelsch
Kategorie:Boren 1964